Pagina OK recebi pergunta y es da ses opiniom sobre es assunto
Ta fladu ma bistimenta ta difini karater mas basta nu rua modi ki nos mininas sata bisti ȏ fotos ki es sta posta na facebook pa nu da konta ma algun kuza sta erradu. Mininas sta mostra ses korpu sen konta sen pudor y ses forma di bisti ê sima un konviti pa konkista-z o n’ton pa “tranka” nes sima ta fladu na Barlavento. ..Enton nes karnaval nen falar. Nu odja mininas ta mostra perna, otu ku petu na mo, otu ta mostra ses korpu di forma skandalozu sima es sta pidi pa ser violada . Odja fotos ”.
Autor di es mensajen ( MS) ki ta pidi anonimatu, manda alguns fotos pa komprova si tezi y na fin ê liga violason di mudjer y adolescentes na Cabo Verde ku forma komu es sta bisti oji en dia.
RESPOSTA DI ONDA KRIOLU
Nau, MS, nada ka sta erradu ku nos kriolas.
Mudjer ta bisti sima es kré ( kontrariamenti a kuza ki bu fla bistimenta ka ta difini karater) y si algun kuza sta erradu ê es bu forma di pensa ki ta kré koloka kulpa di violason y di abuzu sexual rima d’ombru di mudjer sima ki omi sima bo ka podi kontrola si instintu. … Ê es pensamentu sima di bo ki sta alimenta es kultura di violason na Cabo Verde ( y ê tambe di la ki ta ben tudu prekonseitu y violensia kontra mudjer)
Mas nun pontu bu ten razon :
Na CV ten txeu omi sima bo ta pensa ma so pamodi un mudjer sta uza shorti ou sta mostra biku ê meresi ser “atakada” . Mas nau: Odja so ku odju pamodi korpu ê di sel. Ninguên ka podi toka-l sen si konsentimentu. -Onda Kriolu.
dexa bu opinion na comentario
por_Latn kea_Latn kea_Latn lmo_Latn kea_Latn kea_Latn kea_Latn kea_Latn kea_Latn